ddrg/super_eurlex huggingface dataset:
Komisjoni otsus 83/473/EMÜ,

12. juuli 1983,

millega määratakse Euroopa Majandusühenduse ja rahvusvahelise perekonnaseisukomisjoni koostöö viisid

(83/473/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut, eriti selle artiklit 229,

ning arvestades, et:

Euroopa ühendused on loonud asjakohaseid suhteid arvuka hulga rahvusvaheliste organisatsioonidega;komisjoni sõlmitud vastavad lepingud, mis käsitlevad Euroopa Ühenduse ja rahvusvaheliste organisatsioonide töösuhteid ning rajavad koostöö süsteemi, on üles ehitatud nii, et tagada nende ladus toimimine;

Euroopa Majandusühendus ja rahvusvaheline perekonnaseisukomisjon on ühiselt huvitatud paljudel elualadel kehtivate õigusnormide ühtlustamisest, eriti perekonnaõiguse ning isikute perekonnaseisu ja õigus- ja teovõimet puutuvate õigusaktide valdkondades;

kahe organisatsiooni omavaheliste koostööviiside kindlaksmääramine on seega soovitatav,

ON VASTU VÕTNUD KÄESOLEVA OTSUSE:

Ainus artikkel

Euroopa Majandusühenduse ja rahvusvahelise perekonnaseisukomisjoni kirjavahetuse tulemusel on kõnealune koostööviiside leping käesolevaga heaks kiidetud.

Brüssel, 12. juuli 1983

Komisjoni nimel

komisjoni liige

Karl-Heinz Narjes

--------------------------------------------------
Nõukogu otsus,

25. juuli 1983,

ühenduse ühinemise kohta Läänemere ning Suur- ja Väike-Belti vete elusressursside püügi ja kaitse konventsiooniga, mida on muudetud konventsiooni osalisriikide esindajate konverentsi protokolliga, millele on alla kirjutatud 11. novembril 1982. aastal Varssavis

(83/414/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse assamblee arvamust [2]

ning arvestades, et:

Läänemere ja Belti vete elusressursside majandamine ja säilitamine nõuab rahvusvahelist reguleerimist;

sel eesmärgil kirjutati 13. septembril 1973. aastal alla Läänemere ning Suur- ja Väike-Belti vete elusressursside püügi ja kaitse konventsioonile, edaspidi "Gdanski konventsioon", mis jõustus 28. juulil 1974;

ühendus on ainupädev mere elusressursside kaitseabinõud tarvitusele võtma nii autonoomselt, kui ka lepingujärgsete kohustuste kaudu kolmandate riikidega ning rahvusvaheliste organisatsioonide raames;

kaks liikmesriiki, kes on Gdanski konventsiooni osalisriigid, nimelt Taani Kuningriik ja Saksamaa Liitvabariik, esitasid 1977. aastal Poola valitsusele, kes on konventsiooni depositaarriik, ettepanekud konventsiooni muutmiseks, mis võimaldavad ühenduse ühinemist;

Gdanski konventsiooni osalisriigid kirjutasid 11. novembril 1982 alla protokollile, mis sisaldab konventsiooni muudatusettepanekuid, muu hulgas ka kõnealust taani-saksa ettepanekut;

kõnealused muudatused jõustuvad 90 päeva pärast seda, kui depositaarriik on saanud kõigilt osapooltelt muudatuste vastuvõtmisteated. Pärast muudatuste jõustumist võib ühendus Gdanski konventsiooniga liituda;

ühendusel on vaja konventsiooniga ühineda, et parandada elusressursside kaitset Gdanski konventsiooni piirkonnas, mis on ka ühenduse kalurite püügipiirkond,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks Euroopa Ühenduse ühinemise Läänemere ning Suur- ja Väike-Belti vete elusressursside püügi ja kaitse konventsiooniga, mida on muudetud konventsiooni osalisriikide esindajate konverentsi protokolliga, millele on alla kirjutatud 11. novembril 1982. aastal Varssavis.

Konventsiooni ja protokolli tekst on lisatud käesolevale otsusele.

Artikkel 2

Nõukogu eesistuja annab ühinemiskirja hoiule Poola Rahvavabariigi Valitsusele konventsiooni [3] artikli XVIII kohaselt.

Artikkel 3

Käesolev otsus avaldatakse Euroopa Ühenduste Teatajas.

Brüssel, 25. juuli 1983

Nõukogu nimel

eesistuja

C. Simitis

[1] EÜT C 117, 30.4.1983, lk 4.

[2] Arvamus on esitatud 8. juulil 1983 (Euroopa Ühenduste Teatajas seni avaldamata).

[3] Nõukogu peasekretariaat avaldab konventsiooni ühendusega seotud jõustumise tähtaja Euroopa Ühenduste Teatajas.

--------------------------------------------------
Euroopa Liidu Teataja L 127 , 17/05/1983 Lk 0020 - 0020

Soomekeelne eriväljaanne: Peatükk 3 Köide 16 Lk 0106

Hispaaniakeelne eriväljaanne: Peatükk 03 Köide 27 Lk 0189

Rootsikeelne eriväljaanne: Peatükk 3 Köide 16 Lk 0106

Portugalikeelne eriväljaanne Peatükk 03 Köide 27 Lk 0189



Komisjoni otsus, 29. aprill 1983, Türgi Vabariigi ettevõtete kohta, millest liikmesriigid võivad lubada importida värsket liha (83/234/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud direktiiviga 83/91/EMÜ, [2] eriti selle artikli 4 lõiget 1 ning artikli 18 lõike 1 punkte a ja b, ning arvestades, et: kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; Türgi on vastavalt direktiivi 72/462/EMÜ artikli 4 lõikele 3 edastanud loetelu ettevõtetest, millel on lubatud ühendusse eksportida; ühenduse kohapealsed kontrollid on näidanud, et nende ettevõtete olukord tuleb uuesti kontrollida lisateabe põhjal, mis käsitleb nende hügieenistandardeid ja nende võimet kohanduda kiiresti asjaomaste ühenduse õigusaktidega; olemasolevate kaubavoogude katkemise vältimiseks võib kõnealustel ettevõtetel seniks lubada jätkata ajutiselt värske liha eksportimist liikmesriikidesse, kes on valmis eksporditavat liha vastu võtma; seepärast on vaja käesolev otsus uuesti läbi vaadata ja vajaduse korral seda muuta, võttes arvesse sel eesmärgil võetud meetmeid ja tehtud parandusi; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Ilma et see piiraks lõike 2 sätete kohaldamist, keelavad liikmesriigid Türgi ettevõtetest pärit värske liha impordi. 2. Liikmesriigid võivad lubada kuni 30. novembrini 1984 värske liha importi ettevõtetest, mille Türgi ametiasutused on 14. märtsi 1983 seisuga ametlikult esitanud direktiivi 72/462/EMÜ artikli 4 lõike 3 kohaselt, välja arvatud juhul, kui eespool nimetatud direktiivi artikli 4 lõike 1 kohaselt on kõnealuste ettevõtete puhul enne 1. detsembrit 1983 otsustatud teisiti. Komisjon saadab kõnealuste ettevõtete loetelu teistele liikmesriikidele. Artikkel 2 Käesolevat otsust kohaldatakse alates 1. maist 1983. Artikkel 3 Käesolev otsus vaadatakse uuesti läbi ja vajaduse korral muudetakse seda enne 1. oktoobrit 1983. Artikkel 4 Käesolev otsus on adresseeritud liikmesriikidele. Brüssel, 29. aprill 1983 Komisjoni nimel komisjoni liige Poul Dalsager [1] EÜT L 302, 31.12.1972, lk 28. [2] EÜT L 59, 5.3.1983, lk 34. --------------------------------------------------
Euroopa Liidu Teataja L 121 , 07/05/1983 Lk 0031 - 0031

Soomekeelne eriväljaanne: Peatükk 3 Köide 16 Lk 0098

Hispaaniakeelne eriväljaanne: Peatükk 03 Köide 27 Lk 0182

Rootsikeelne eriväljaanne: Peatükk 3 Köide 16 Lk 0098

Portugalikeelne eriväljaanne Peatükk 03 Köide 27 Lk 0182



Komisjoni otsus, 22. aprill 1983, sigade katku likvideerimise siseriiklike kavade rakendamise järelevalve kohta (83/222/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu direktiivi 80/1095/EMÜ, millega sätestatakse tingimused, mille eesmärgiks on muuta ühenduse territoorium vabaks ja hoida ühenduse territoorium vaba sigade katkust, [1] eriti selle artiklit 5, võttes arvesse nõukogu 11. novembri 1980. aasta otsust 80/1096/EMÜ, millega kehtestatakse ühenduse finantsmeetmed sigade katku likvideerimiseks, [2] eriti selle artikli 5 lõiget 4, ning arvestades, et: nõukogu on ühenduse kariloomade tervisliku seisundi parandamiseks ja kaubavahetuse soodustamiseks kehtestanud direktiiviga 80/1095/EMÜ ja otsusega 80/1096/EMÜ sigade katku likvideerimise ühismeetme; direktiivi 80/1095/EMÜ artiklis 5 ja otsuse 80/1096/EMÜ artikli 5 lõikes 4 nähakse ette regulaarsed kohapealsed veterinaarkontrollid, millega tõendatakse siseriiklike likvideerimiskavade rakendamine; nende sätete rakendamiseks tuleks kehtestada selliste kontrollide tegemise kord; alalist veterinaarkomiteed tuleb teavitada kohapealsete kontrollide tulemustest; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Kohapealsed veterinaarkontrollid, millega tõendatakse sigade katku likvideerimise siseriiklike kavade rakendamine, tehakse igas asjaomases liikmesriigis esimest korda enne 1. juulit 1983 ja edaspidi ühismeetme rakendamise igal aastal. Artikkel 2 1. Iga kord määrab komisjon artiklis 1 nimetatud kohapealsete kontrollide läbiviimise eest vastutavad eksperdid. 2. Kohapealsetest kontrollidest teatatakse liikmesriikidele 30 päeva ette, et nad saaksid osutada direktiivi 80/1095/EMÜ artiklis 5 ja otsuse 80/1096/EMÜ artikli 5 lõikes 4 sätestatud vajalikku abi. 3. Kontrollide käigus külastavad määratud eksperdid likvideerimiskavade eest vastutavaid riiklikke või piirkondlikke ametiasutusi. Vajaduse korral võivad nad omaenda valikul külastada karjasid, tapamaju, laboreid või muid asjakohaseid kohti või tööruume. Artikkel 3 Artiklis 1 nimetatud kohapealsete kontrollide aruanded esitatakse alalisele veterinaarkomiteele. Artikkel 4 Käesolev otsus on adresseeritud liikmesriikidele. Brüssel, 22. aprill 1983 Komisjoni nimel komisjoni liige Poul Dalsager [1] EÜT L 325, 1.12.1980, lk 1. [2] EÜT L 325, 1.12.1980, lk 5. --------------------------------------------------
Euroopa Liidu Teataja L 371 , 31/12/1983 Lk 0039 - 0040

Soomekeelne eriväljaanne: Peatükk 4 Köide 1 Lk 0124

Hispaaniakeelne eriväljaanne: Peatükk 04 Köide 2 Lk 0258

Rootsikeelne eriväljaanne: Peatükk 4 Köide 1 Lk 0124

Portugalikeelne eriväljaanne Peatükk 04 Köide 2 Lk 0258



Nõukogu otsus, 20. detsember 1983, heeringa püügivõimaluste jaotamise kohta Põhjamerel 1. jaanuarist 1984 (83/653/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestati ühenduse kalavarude kaitse- ja majandamissüsteem, [1] eriti selle artikli 4 lõiget 1 ja artiklit 11, võttes arvesse komisjoni ettepanekut ning arvestades, et: Põhjamere heeringavarude taastamine võimaldab selle liigi püüki uuesti alustada; tuleks vastu võtta kalavarude arengul põhinevad püügivõimaluste jaotamise eeskirjad, et heeringapüüdjad saaksid püüki kindlal alusel korraldada; ON VASTU VÕTNUD KÄESOLEVA OTSUSE: Artikkel 1 Heeringa püügivõimalused Põhjamerel jaotatakse vastavalt käesoleva otsuse lisas olevale tabelile. Artikkel 2 Käesolev otsus on adresseeritud liikmesriikidele. Brüssel, 20. detsember 1983 Nõukogu nimel eesistuja N. Akritidis [1] EÜT L 24, 27.1.1983, lk 1. -------------------------------------------------- LISA | Saksamaa Liitvabariik | Prantsusmaa | Madalmaad | Belgia | Ühendkuningriik | Taani | Ühenduse osa 155000 tonni | 13,3 | 13,8 | 27,6 | 7100 t | 24,15 | 21,15 | Ühenduse osa 251000 tonni | 15,0 | 12,0 | 27,0 | 6000 t + 1 % | 23,0 | 22,0 | 251000 tonni ületavate koguste jaotamine | 17,5 | 8,5 | 20,5 | 1,0 | 17,5 | 35,0 | Kui ühenduse osa on 155000 ja 251000 tonni vahel, tehakse jaotus vastavate joondiagrammide punktide kohaselt. --------------------------------------------------
Euroopa Liidu Teataja L 332 , 28/11/1983 Lk 0037 - 0037

Soomekeelne eriväljaanne: Peatükk 7 Köide 3 Lk 0102

Hispaaniakeelne eriväljaanne: Peatükk 07 Köide 3 Lk 0178

Rootsikeelne eriväljaanne: Peatükk 7 Köide 3 Lk 0102

Portugalikeelne eriväljaanne Peatükk 07 Köide 3 Lk 0178



Nõukogu otsus, 26. oktoober 1983, vastumeetmete kohta rahvusvahelise kaubandusliku meresõidu valdkonnas (83/573/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 84 lõiget 2, ning arvestades, et: otsuste 78/774/EMÜ, [1] 79/4/EMÜ, [2] 80/1181/EMÜ, [3] 81/189/EMÜ [4] ja 82/870/EMÜ [5] sätete alusel loodud meresõidu infosüsteemi tulemused koos teatavate liikmesriikide kogemustega näitavad, et oleks soovitav määratleda kohane kord ühenduses, mille alusel asjaomased liikmesriigid saaksid võtta vastumeetmeid kolmandate riikide suhtes rahvusvahelise kaubandusliku meresõidu valdkonnas, ON VASTU VÕTNUD KÄESOLEVA OTSUSE: Artikkel 1 Liikmesriik, kes on võtnud või kavatseb võtta vastumeetmeid kolmandate riikide suhtes rahvusvahelise kaubandusliku meresõidu valdkonnas, konsulteerib teiste liikmesriikide ja komisjoniga vastavalt otsuses 77/587/EMÜ [6] kehtestatud konsulteerimiskorrale. Artikkel 2 1. Artiklis 1 osutatud konsultatsioonide raames püüavad liikmesriigid kooskõlastada kõik vastumeetmed, mida nad võivad võtta. 2. Nõukogu võib ühehäälselt otsustada liikmesriigi siseriiklikku õigusse kuuluvate kohaste vastumeetmete ühise kohaldamise liikmesriikides. Artikkel 3 Kui liikmesriigid peavad artiklis 1 osutatud konsultatsioone, peaksid nad võimalikult täpselt määratlema: a) vastumeetmete võtmist põhjustanud asjaolud; b) meresõidupiirkonna, mille suhtes vastumeedet kohaldatakse; c) meresõiduteenused, mida see mõjutab (näiteks liinilaevaliiklus); d) võetud või võetavate vastumeetmete laadi; e) vastumeetme kestuse; f) vastumeetme proportsionaalsuse kantud kahju suhtes. Artikkel 4 Liikmesriigid võivad ühepoolselt kohaldada siseriiklikke vastumeetmeid. Artikkel 5 Käesolev otsus on adresseeritud liikmesriikidele. Luxembourg, 26. oktoober 1983 Nõukogu nimel eesistuja G. Moraitis [1] EÜT L 258, 21.9.1978, lk 35. [2] EÜT L 5, 9.1.1979, lk 31. [3] EÜT L 350, 23.12.1980, lk 44. [4] EÜT L 88, 2.4.1981, lk 32. [5] EÜT L 368, 28.12.1982, lk 42. [6] EÜT L 239, 17.9.1977, lk 23. --------------------------------------------------
Nõukogu otsus,

28. juuni 1984,

naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu sõlmimise kohta

(84/358/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

kaks esimest Euroopa ühenduste keskkonnaalast tegevusprogrammi [3] rõhutavad ühenduse tähtsust merereostuse vastu võitlemisel üldiselt ning muu hulgas näevad ette ühenduse meetmed transpordi ja laevaliikluse põhjustatud reostuse vastu võitlemiseks; neis programmides täpsustatakse, et merevee kaitsmine on esmatähtis elutähtsa ökoloogilise tasakaalu säilitamiseks;

kolmas ühenduse keskkonnaalane tegevusprogramm, [4] mille üldsuunised Euroopa Ühenduste Nõukogu ja nõukogus kokku tulnud liikmesriikide valitsuste esindajad kiitsid heaks 7. veebruaril 1983, tunnistab eelkõige vajadust Põhjamere keskkonnaprobleemide parema koordineerimispoliitika järele;

nõukogu on 19. mai 1981. aasta otsusega volitanud komisjoni pidama läbirääkimisi Euroopa Majandusühenduse ühinemise üle 9. juunil 1969 sõlmitud naftast tuleneva Põhjamere reostuse vastu võitlemist käsitleva koostöölepinguga;

nõukogu 9. septembri 1983. aasta otsuse kohaselt kirjutati naftast ja muudest kahjulikest ainetest tuleneva Põhjamere reostuse vastu võitlemist käsitlev koostööleping alla 13. septembril 1983;

ühendusel on vaja lepinguga ühineda, selleks et osaleda teabevahetuses ja ühises uurimistöös ning saavutada sel viisil eespool nimetatud eesmärgid koos liikmesriikidega, ilma et see piiraks nende senist osa 9. juuni 1969. aasta lepingus; tulevaste ühenduse õigusaktide kohaldamist ei piirata;

13. septembri 1983. aasta leping näeb ette teabevahetuse, ühise uurimistegevuse ja koostöö merel; oma olemuse tõttu ei kujuta see endast ühist eeskirja, mida liikmesriikide võimalikud sel alal sõlmitud kokkulepped võiksid mõjutada,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse Euroopa Majandusühenduse nimel heaks naftast ja muudest kahjulikest ainetest tuleneva Põhjamere reostuse vastu võitlemist käsitlev koostööleping.

Lepingu tekst lisatakse käesolevale otsusele.

Artikkel 2

Nõukogu eesistuja annab lepingu hoiule, nagu on ette nähtud lepingu artiklis 18.

Luxembourg, 28. juuni 1984

Nõukogu nimel

eesistuja

H. Bouchardeau

[1] EÜT C 40, 15.2.1984, lk 5.

[2] EÜT C 127, 14.5.1984, lk 120.

[3] EÜT C 112, 20.12.1973, lk 1 jaEÜT C 139, 13.6.1977, lk 1.

[4] EÜT C 46, 17.2.1983, lk 1.

--------------------------------------------------
Euroopa Liidu Teataja L 237 , 05/09/1984 Lk 0015 - 0017

Hispaaniakeelne eriväljaanne: Peatükk 15 Köide 5 Lk 0052

Portugalikeelne eriväljaanne Peatükk 15 Köide 5 Lk 0052

Soomekeelne eriväljaanne: Peatükk 15 Köide 4 Lk 0208

Rootsikeelne eriväljaanne: Peatükk 15 Köide 4 Lk 0208



Nõukogu otsus, 24. juuli 1984, millega muudetakse nõukogu otsuse 77/795/EMÜ, millega kehtestatakse ühenduses mageda pinnavee kvaliteedi alase teabevahetuse ühine kord, I lisa (84/422/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1977. aasta otsust 77/795/EMÜ, millega kehtestatakse ühenduses mageda pinnavee kvaliteedi alase teabevahetuse ühine kord, [1] eriti selle artikli 5 lõiget 1, ning arvestades, et: Prantsusmaa, Itaalia, Holland ja Ühendkuningriik on taotlenud kõnealuse nõukogu otsuse I lisa muutmist; komisjon on veendunud, et need muudatused vastavad nõukogu otsuse artikli 5 lõikes 2 sätestatud tingimustele, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisaga muudetakse nõukogu otsuse 77/795/EMÜ lisas I sisalduvate proovivõtu- või mõõtejaamade loetelu. Artikkel 2 Käesolev otsus on adresseeritud liikmesriikidele. Brüssel, 24. juuli 1984 Komisjoni nimel komisjoni liige Karl-Heinz Narjes [1] EÜT L 334, 24.12.1977, lk 29. -------------------------------------------------- LISA Nõukogu otsuse 77/795/EMÜ teabevahetusega seotud proovivõtu- või mõõtejaamu käsitleva I lisa muudatuste loend "Proovivõtu- või mõõtejaamad | Jõgede loend | | | PRANTSUSMAA Lyon | Saône’i liitumiskohast ülesvoolu Poincaré silla juures (St 98 000) | Rhône | asendatakse kandega: | | | Lyon | Saône'i ja Chasse sur Rhône'i liitumiskohast ülesvoolu Poincaré silla juures (St 98 000) | Rhône | ITAALIA Meirano | suudmest 591 km ülesvoolu | Po | asendatakse kandega: | | | Moncalieri | suudmest 594 km ülesvoolu | Po | Ponte degli Albergi | suudmest 38 km ülesvoolu | Metauro | asendatakse kandega: | | | Ponte degli Alberi | suudmest 38 km ülesvoolu | Metauro | Rooma | suudmest 43 km ülesvoolu | Tiber | asendatakse kandega: | | | Ponte Ripetta | suudmest 43 km ülesvoolu | Tiber | MADALMAAD Kampen | 133 km allavoolu kohast, kus Rein siseneb Hollandisse | Ijssel | asendatakse kandega: | | | Kampen | 123 km allavoolu kohast, kus Rein siseneb Hollandisse | Ijssel | Gorinchem | 93,5 km allavoolu kohast, kus Rein siseneb Hollandisse | Merwede ülemjooks | asendatakse kandega: | | | Vuren | 88 km allavoolu kohast, kus Rein siseneb Hollandisse | Merwede ülemjooks | Vreeswijk | 89 km allavoolu kohast, kus Rein siseneb Hollandisse | Lek | asendatakse kandega: | | | Hagestein | 82 km allavoolu kohast, kus Rein siseneb Hollandisse | Lek | IJ 17 | Keteldiepi suudmes, 143 km allavoolu kohast, kus Rein siseneb Hollandisse | Keteldiep | asendatakse kandega: | | | IJ 12 | Ketelbrug, 145 km allavoolu kohast, kus Rein siseneb Hollandisse | Ketelmeer | ÜHENDKUNINGRIIK Forge Weir Halton | loodetepiirist 1,5 km ülesvoolu (SD 514 648) | Lune | asendatakse kandega: | | | Denny Bridge | loodetepiirist 0,5 km ülesvoolu (SD 504 647) | Lune" | --------------------------------------------------
Komisjoni otsus,

19. juuli 1984,

milles sätestatakse kariloomade tõuraamatutesse kandmise kriteeriumid

(84/419/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 25. juuli 1977. aasta direktiivi 77/504/EMÜ (tõupuhaste aretusveiste kohta), [1] viimati muudetud Kreeka ühinemisaktiga, eriti selle artikli 6 lõike 1 neljandat taanet,

ning arvestades, et:

vastavalt direktiivi 77/504/EMÜ artikli 6 lõike 1 neljandale taandele on komisjoni ülesanne määrata selle direktiivi artiklis 8 sätestatud korras ühtsed kriteeriumid kariloomade kandmiseks tõuraamatutesse;

kõikides liikmesriikides praegu peale Kreeka peavad tõuaretusorganisatsioonid ja -ühingud tõuraamatuid või seavad neid sisse;

seepärast on vaja sätestada kariloomade tõuraamatutesse kandmise kriteeriumid;

enne tõuraamatusse kandmist peavad olema täidetud põlvnemisliini ja märgistust käsitlevad täpsed tingimused;

tõuraamatu võib jaotada erinevateks osadeks ja klassideks nii, et teatavad loomaliigid ei jääks tõuraamatust välja;

käesoleva otsusega ette nähtud meetmed on kooskõlas alalise zootehnikakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Oma tõu tõuraamatu põhiosasse kandmiseks peab tõuloom:

- põlvnema sama tõu tõuraamatusse kantud vanematest ja vanavanematest,

- olema pärast sündi kõnealuse tõuraamatu eeskirjade kohaselt identifitseeritud,

- omama tõuraamatu eeskirjade kohaselt kehtestatud eellastabelit.

Artikkel 2

Tõuraamatu põhiosa võib jagada loomade omaduste põhjal eri klassideks. Kõnealustesse klassidesse võib kanda üksnes kariloomi, kes vastavad artiklis 1 sätestatud kriteeriumidele.

Artikkel 3

1. Tõuraamatut pidav tõuaretusorganisatsioon või -ühing võib otsustada, et emaslooma, kes ei vasta artiklis 1 sätestatud kriteeriumidele, võib kanda kõnealuse tõuraamatu lisaosasse. Emasloom peab vastama järgmistele nõuetele:

- olema tõuraamatu eeskirjade kohaselt identifitseeritud,

- olema hinnatud tõustandarditele vastavaks,

- olema tõuraamatu eeskirjades sätestatud miinimumomadustega.

2. Lõike 1 teises ja kolmandas taandes nimetatud nõudeid võib eritleda selle põhjal, kas emasloom kuulub asjaomasesse tõugu, kuid tema päritolu ei ole teada, või emasloom on saadud tõuaretusorganisatsioonide või -ühingute poolt heakskiidetud ristamisprogrammi raames.

Artikkel 4

Emaslooma, kelle ema ja emapoolne vanaema on kantud artikli 3 lõikega 1 ettenähtud tõuraamatu lisaosasse ja kelle isa ja mõlemad vanaisad on kantud vastavalt artiklis 1 sätestatud kriteeriumidele tõuraamatu põhiosasse, käsitatakse puhtatõulise emasloomana ja kantakse artikli 1 kohaselt tõuraamatu põhiosasse.

Artikkel 5

Kui tõuraamatus on mitu eri osa, kantakse teise liikmesriigi loom tõuraamatu sellesse klassi, mille omadustele ta vastab.

Artikkel 6

Käesolev otsus on adresseeritud liikmesriikidele.

Brüssel, 19. juuli 1984

Komisjoni nimel

komisjoni liige

Poul Dalsager

[1] EÜT L 206, 12.8.1977, lk 8.

--------------------------------------------------